Deti najmä v útlom veku prechádzajú obdobiami rôznych strachov a úzkostí. Niektoré sa boja tmy, niektoré majú obavy zo strašidiel atď., no zvyčajne to sú obavy z vecí, ktoré v bežnom svete neexistujú. Tieto obavy sa objavujú aj u detí, ktoré nepozerajú strašidelné rozprávky, žijú v bežných rodinách. Je to skrátka vývinovým obdobím. U detí v tomto veku je fantázia a svet vymyslených vecí veľmi mocný a dieťa nedobre rozlišuje fantáziu od reality. Dobre mu robí sprievod rodiča, ak je niekto pri ňom.